Metrobeampte vas na hy glo moord op kollega erkenŉ Tshwane metropolisiebeampte is Dinsdag in Moria in Limpopo in hegtenis geneem nadat hy aan ŉ pastoor gesê het dat hy ŉ kollega doodgemaak het. ŉ Polisiewoordvoerder, lt kol Tshisikhawe Ndou, sê die 27-jarige beampte het Dinsdagaand omstreeks 18:00 by die Zion Christian Church ingestap en aan ŉ pastoor gesê hy het sy mede-beampte , Claudia Rapodi, doodgemaak. Die pastoor het die polisie in kennis gestel, wat die man in hegtenis geneem het. Ndou sê die man het egter nog nie ŉ formele bekentenis voor ŉ landdros gemaak nie. Rapodi se verkoolde lyk is op 2 November in die kattebak van ŉ uitgebrande motor gevind naby Cullinan. Sy is ŉ paar tevore as vermis aangemeld. Die man sal na verwagting Vrydag in die hof verskyn.